Bridgetown

Bridgetown er hovedstaden og den største byen i den karibiske øystaten Barbados. Bridgetown ligger i prestegjeldet Saint Michael, som ved folketellingen i 2010 hadde  av landets totalt  innbyggere.2010 Population and Housing Census , Barbados Statistical Service, s. iii.

Det historiske bysenteret ble opptatt på UNESCOs verdensarvliste i 2011.

Navn
Stedet er i tidlige skrifter kalt The Indian Bridgetown, The Indian Bridge eller bare The bridge. Navnet kommer av broen amerindianerne bygget over en elv.«Bridgetown», i Sean Carrington, Henry Fraser, John Gilmore og Addinton Forde: A–Z of Barbados Heritage, 2. utgave, Oxford: Macmillan Caribbean, 2003, s. 30–31.

Geografi
mini|Parlamentsbygningen
Byen ligger sørvest på øya ved Carlisle Bay. Den tilhører prestegjeldet Saint Michael.

 Historie 
Britene etablerte seg på stedet i juli 1628. I 1657 fikk de viktigste gatene navn. Navnene er fortsatt i bruk.

Byen har gjentatte ganger blitt ødelagt av brann og orkan. Orkaner rammet byen i 1675, 1780 og 1831. Hyppige bybranner ødela mye av byen, som besto av trebygninger. Særlig alvorlig var bybrannene i 1668, som ødela 800 hus eller 80 % av byen, og den i 1766.«Bridgetown fires», i Sean Carrington, Henry Fraser, John Gilmore og Addinton Forde: A–Z of Barbados Heritage, 2. utgave, Oxford: Macmillan Caribbean, 2003, s. 31. Etter bybrannen i 1860 ble et stort område, New Burnt District, kjøpt av myndighetene. Offentlige bygninger ble reist her. På grunn av de mange bybrannene finnes det få bygninger fra før 1860 på østsiden av byen, mens det på vestsiden finnes bygninger fra tiden før orkanene i 1780 og 1831.

 Verdensarv 
Det gamle Bridgetown og garnisonen ble i 2011 oppført på UNESCOs verdensarvliste som eksempel på britisk koloniarkitektur.«Historic Bridgetown and its Garrison», World Heritage Centre, UNESCO. Lest 15. september 2018. St. Ann's Garrison var hovedkvarter for britenes hær- og orlogsstyrker i det østlige Karibia.

 Samferdsel 
Hovedstaden betjenes av Grantley Adams internasjonale lufthavn. Flyplassen ligger øst for hovedstaden.

 Referanser 

Kategori:Hovedsteder i Nord-Amerika
Kategori:Barbados
Kategori:Bosetninger etablert i 1628
Kategori:1628 i Nord-Amerika